Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: Az Alkotmánybíróság már a 15/2002. (III. 29.) AB határozatban kiemelte, hogy az Alkotmány 57. § (1) bekezdésének tartalmát alkotmányellenesen szûkíti az, ha az ügyben hozandó határozat megalapozottsága szempontjából
Paragraph Index: 702

3. A Tpvtm. támadott rendelkezésének konkrét vizsgálata elõtt hangsúlyozandó, hogy a gazdasági társaságok eleve képviseletre szorulnak, a vezetõ tisztségviselõk akarata, jognyilatkozatai és tevékenysége nélkül joghatás kiváltására nem képesek. Ebbõl következõen a versenyjogi jogszabálysértés elkövetéséért is a vezetõ tisztségviselõ – döntési helyzete folytán – szükségképpen egyénileg is, mégpedig fokozott felelõséggel tartozik. A Gt. 30. § (2) bekezdése kimondja, hogy a vezetõ tisztségviselõk a gazdasági társaság ügyvezetését az ilyen tisztséget betöltõ személyektõl általában elvárható gondossággal – és ha e törvény kivételt nem tesz –, a gazdasági társaság érdekeinek elsõdlegessége alapján kötelesek ellátni. A vezetõ tisztségviselõknek ez a fokozott felelõssége a gazdasági verseny területén is érvényesül, a gazdasági társaság mûködtetése során a tisztességtelen piaci magatartásról szóló törvény általános és speciális szabályait betartva, jogszerûen és tisztességesen kell eljárniuk.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes